**LĒMUMS**

Liepājā

|  |  |
| --- | --- |
| 2022.gada 10.novembrī |  Nr.419/15(prot. Nr.15, 33.§) |

Par zemesgabala Oskara Kalpaka ielā 56A,

blakus nekustamajam īpašumam Strazdu ielā 4,

daļas nomas līguma darbības termiņa

pagarināšanu

Lai racionāli rīkotos ar pašvaldības mantu, kura šobrīd netiek izmantota pašvaldības funkciju izpildei, ievērojot, ka nomas līguma saistības ir izpildītas, pamatojoties uz likuma “Par pašvaldībām” 14.panta pirmās daļas 2.punktu un 21.panta pirmo daļu, Ministru kabineta 2018.gada 19.jūnija noteikumu Nr.350 “Publiskas personas zemes nomas un apbūves tiesības noteikumi” 29.1. un 30.1.apakšpunktu, 137.punktu, izskatot Biedrības “Strazdu 4” 2022.gada 22.septembra vēstuli NR.09-22/1 “Par zemes nomas līgumu”, zemes nomas līgumu, kas 2012.gada 12.decembrī noslēgts starp Liepājas pilsētas pašvaldību un Biedrību “Strazdu 4”, Liepājas valstspilsētas pašvaldības Nekustamo īpašumu jautājumu konsultatīvās komisijas 2022.gada 10.oktobra priekšlikumu (sēdes protokols Nr.16) un Liepājas valstspilsētas pašvaldības domes pastāvīgās Pilsētas attīstības komitejas 2022.gada 3.novembra lēmumu (sēdes protokols Nr.11), Liepājas valstspilsētas pašvaldības dome **nolemj:**

1. Pagarināt Biedrībai “Strazdu 4” (reģistrācijas Nr.40008122492; juridiskā adrese: Strazdu iela 4-33, Liepāja), kā dzīvojamās mājas Strazdu ielā 4 pārvaldniekam (apsaimniekotājam), līguma par zemesgabala Liepājā, Oskara Kalpaka ielā 56A (kadastra Nr.1700 011 0291), blakus nekustamajam īpašumam Strazdu ielā 4, daļas 380 kv.m platībā iznomāšanu termiņu līdz 2027.gada 11.decembrim teritorijas labiekārtošanai un autostāvvietu izveidošanai dzīvojamās mājas Strazdu ielā 4 iedzīvotājiem.

2. Noteikt, ka nomnieks maksā nomas maksu 1,5% apmērā no zemesgabala kadastrālās vērtības gadā, atbilstoši iznomātajai platībai, bet ne mazāk kā valstī noteikto minimālo nomas maksu gadā.

3. Pilnvarot Liepājas pilsētas pašvaldības iestādes “Nekustamā īpašuma pārvalde” vadītāju parakstīt ar lēmumu saistītos grozījumus zemes nomas līgumā, kā arī bez atsevišķa Liepājas valstspilsētas pašvaldības domes lēmuma parakstīt vienošanos par zemes nomas līguma izbeigšanu, ja nomnieks vienpusēji atkāpjas no līguma.

4. Gadījumā, ja Biedrības “Strazdu 4” vainas dēļ grozījumi 2012.gada 12.decembrī noslēgtajā zemes nomas līgumā par zemesgabala Oskara Kalpaka ielā 56A, blakus nekustamajam īpašumam Strazdu ielā 4, daļas nomu netiek noslēgti viena mēneša laikā no lēmuma pieņemšanas dienas, zemesgabala daļa atbrīvojama.

5. Liepājas valstspilsētas pašvaldības izpilddirektora vietniekam (īpašumu jautājumos) kontrolēt lēmuma izpildi.

|  |  |
| --- | --- |
| Priekšsēdētājs | Gunārs Ansiņš |
| Nosūtāms: | Nekustamā īpašuma pārvaldei, nomniekam |